text: নাছিমা বেগম একজন বাংলাদেশী সরকারী কর্মকর্তা এবং জ্যেষ্ঠ সচিব।
  
  জন্ম ও শিক্ষা
  নাছিমা বেগম ১৯৬০ সালের ১০ জানুয়ারি মুন্সীগঞ্জ জেলার মীরকাদিম পৌরসভার নুরপুর গ্রামে জন্মগ্রহণ করেন। তিনি ঢাকা বিশ্ববিদ্যালয়ের ইসলামের ইতিহাস ও সংস্কৃতি বিভাগ থেকে স্নাতক ও স্নাতকোত্তর ডিগ্রি লাভ করেন। এছাড়া ন্যাশনাল ডিফেন্স কলেজ থেকে এম.ফিল. ডিগ্রি অর্জন করেন।
  
  কর্মজীবন
  নাছিমা বেগম ২০১১ সালে সমাজসেবা অধিদফতরের মহাপরিচালক হিসেবে যোগ দেন। ২০১২ সালের ৮ ফেব্রুয়ারি অতিরিক্ত সচিব হিসেবে পদোন্নতি লাভ করেন। তাকে ২০১৪ সালের ৮ জানুয়ারি প্রথমে ভারপ্রাপ্ত সচিব ও পরে ৭ আগস্ট পূর্ণ সচিব হিসেবে সমাজকল্যাণ মন্ত্রণালয়ের দায়িত্ব প্রদান করা হয়। ২০১৫ সালের ১০ মে তাকে মহিলা ও শিশু বিষয়ক মন্ত্রণালয়ের সচিব হিসেবে দায়িত্ব দেওয়া হয়। ২০১৯ সালের জানুয়ারি পর্যন্ত তিনি এ দায়িত্ব পালন করেন।
  
  ব্যক্তিগত জীবন
  নাছিমা বেগমের স্বামী ফয়জুর রহমান চৌধুরীও বস্ত্র ও পাট মন্ত্রণালয়ের সচিব ছিলেন। তাদের দুই পুত্র রয়েছে। ব্যক্তিগত জীবনে নাছিমা বেগম লেখালেখি করেন। তার লেখার বিষয় হল, নারীর ক্ষমতায়ন এবং মুক্তিযুদ্ধ বিষয়ক গান ও কবিতা।
  
  তথ্যসূত্র
  
  বিষয়শ্রেণী:১৯৬০-এ জন্ম
  বিষয়শ্রেণী:বাংলাদেশের নারী সচিব
  বিষয়শ্রেণী:জীবিত ব্যক্তি
  বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
title: নাছিমা বেগম